"২০১০ চনত ঠিকাভিত্তিত যিসকল শিক্ষকক নিযুক্তি দিয়া হৈছিল, সেই সকলক পূৰ্বৰ শিক্ষা মন্ত্ৰীয়ে পৰিকল্পনাহীনভাৱে নিযুক্তি দিছিল। এইসকলৰ চাকৰি মই নিয়মীয়াকৰণ কৰিব নোৱাৰো। এই ৬৫০০গৰাকী শিক্ষকক বেতন দিবলৈ সামৰ্থ্য নাই বাবেই মই নিযুক্তি নিদিওঁ।" আজি এইদৰে কৈ পূৰ্বৰ শিক্ষা মন্ত্ৰীৰ দায়িত্বহীনতা উদঙাই দিয়ে শিক্ষা মন্ত্ৰী সিদ্ধাৰ্থ ভট্টাচাৰ্য্যই।
আজি বিশ্বনাথ মহাবিদ্যালয়ত উপস্থিত হৈ ৰাজ্যৰ শিক্ষা আৰু আইন মন্ত্ৰীজনে বিশ্বনাথ মহাবিদ্যালয়খনৰ প্ৰশাসনিক ভৱনৰ লগতে আন দুটা নিৰ্মাণকাৰ্য্য উদ্বোধন কৰাৰ সময়ত সাংবাদিকৰ আগত এইদৰে কয়। তেওঁ কয় যে পূৰ্বৰ শিক্ষা মন্ত্ৰীজনে এই শিক্ষকসকলক নিযুক্তি দিওঁতে প্ৰয়োজনীয় পৰিকল্পনাৰ মাজেৰে যোৱা নাছিল। ফলত এইসকলৰ বাবে পুঁজিৰ কোনো শিতান নাই।
উল্লেখযোগ্য যে তেতিয়া কংগ্ৰেছৰ চৰকাৰ আছিল যদিও বৰ্তমানৰ বিজেপি চৰকাৰৰ ক্ষমতাশালী মন্ত্ৰী ড০ হিমন্ত বিশ্ব শৰ্মাই শিক্ষা মন্ত্ৰী আছিল। আনকি কেইমাহ মানৰ আগলৈকে এইখন চৰকাৰৰো শিক্ষা মন্ত্ৰী হৈ আছিল ড০ হিমন্ত বিশ্ব শৰ্মা।
মন্ত্ৰীজনে জিলাখনৰ শিক্ষা মণ্ডলৰ বিষয়ববীয়াসকলৰ লগতে বিভিন্ন দল-সংগঠনৰ প্ৰতিনিধিৰ সৈতেও বিভিন্ন অভিযোগ সম্পৰ্কে আলোচনাত বহে। চলিত বিত্তীয় বৰ্ষতে বিশ্বনাথত এখন অভিযান্ত্ৰিক মহাবিদ্যালয়, এখন আই টি আই আৰু এখন বি এড কলেজৰ আধাৰশিলা স্থাপন কৰা হ'ব বুলি মন্ত্ৰীগৰাকীয়ে ঘোষণা কৰে।
আজি মন্ত্ৰী গৰাকীৰ লগত কেৱিনেট মন্ত্ৰী ৰঞ্জিত দত্ত, বিধায়ক প্ৰমোদ বৰঠাকুৰ, উৎপল বৰাও উপস্থিতি আছিল।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
